ΓΡΑΠΤΗ ΕΡΩΤΗΣΗ E-3068/02

υποβολή: Roberta Angelilli (UEN) προς την Επιτροπή

(25 Οκτωβρίου 2002)

Θέμα: Πορεία των τιμών στην Ιταλία μετά την καθιέρωση του ευρώ

Το Σεπτέμβριο, η ιταλική Στατιστική Υπηρεσία γνωστοποίησε τα στοιχεία για την πορεία των τιμών κατανάλωσης και προέκυψε τάση του ποσοστού πληθωρισμού για το Σεπτέμβριο 2,7 %. Οι σημαντικότερες αυξήσεις σημειώθηκαν ιδιαίτερα στους τομείς των οπωροκηπευτικών και της ένδυσης. Το πρόβλημα της ακρίβειας στην Ιταλία προκαλεί σημαντική μείωση της κατανάλωσης με επιπτώσεις σε ολόκληρη την οικονομία. Για την αντιμετώπιση του προβλήματος αυτού οι μεγαλύτερες ιταλικές ενώσεις προστασίας καταναλωτών άνοιξαν μία αντιπαράθεση με την κυβέρνηση και τους εκπροσώπους του εμπορικού κλάδου προκειμένου να εξευρεθεί μία λύση όσον αφορά τιςψηλές τιμές.

Υπό το πρίσμα των ανωτέρω ερωτάται η Επιτροπή:

1. Έχουν προβλεφθεί πρωτοβουλίες εκ μέρους της προκειμένου να καταστεί ενιαία η ευρωπαϊκή νομοθεσία προστασίας των καταναλωτών όπως προβλέπει το άρθρο 153 της Συνθήκης ΕΚ·

2. Υφίστανται μελέτες ή έγγραφα για το φαινόμενο του πληθωρισμού στην ΕΕ μετά την καθιέρωση του ευρώ·

3. Ποια είναι γενικώς η γνώμη της για τα συμβάντα·

Απάντηση του κ. Solbes Mira εξ ονόματος της Επιτροπής

(6 Δεκεμβρίου 2002)

Η Επιτροπή αμφισβητεί την ύπαρξη σημαντικής αύξησης των τιμών που συνδέεται με τη μετάβαση στο ευρώ. Σύμφωνα με μια ανάλυση που πραγματοποιήθηκε από την Ευρωπαϊκή Στατιστική Υπηρεσία και δημοσιεύθηκε τον Ιούλιο του 2002, οι τιμές καταναλωτή στη ζώνη ευρώ, πουπολογίζονται με τον εναρμονισμένο δείκτη τιμών καταναλωτή (ΕνΔΤΚ), αυξήθηκαν κατά 1.4 % μεταξύ του πρώτου εξαμήνου του 2002 και του δευτέρου εξαμήνου του 2001. Ποσοστό 1.2 % της αύξησης αυτής εξηγείται από τις ιστορικές πληθωριστικές τάσεις και από ειδικούς παράγοντες που δεν έχουν άμεση σχέση με τη μετάβαση στο ευρώ (κλιματολογικές συνθήκες, έμμεσοι φόροι ). Επομένως, οι πληθωριστικές συνέπειες που συνδέονται με τη μετάβαση στο ευρώ σε φυσική μορφή είναι περιορισμένες (κατ' ανώτατο όριο 0.20 %). Στα περισσότερα κράτη μέλη, τα εθνικά στατιστικά ινστιτούτα ή οι κεντρικές τράπεζες πραγματοποίησαν παρόμοιες εκτιμήσεις, που καταδεικνύουν επίσης γενικά περιορισμένες συνέπειες. Ωστόσο, σε μερικούς τομείς παρατηρήθηκαν ασυνήθιστες αυξήσεις τιμών (εστιατόρια και καφετέριες,πηρεσίες στο χώρο τηςγείας, λιανικό εμπόριο, κ.λ.π.). Αυτές οι αυξήσεις των τιμών σε συνδυασμό με τις μη ευνοϊκές στρογγυλοποιήσεις σε ορισμένα τρέχοντα καταναλωτικά αγαθά συνέβαλαν στο να δοθεί η εντύπωση στο κοινό ότιπάρχουν μεγαλύτερες πληθωριστικές συνέπειες από αυτές που καταδεικνύουν οι επίσημοι δείκτες, οι οποίοι περιλαμβάνουν το σύνολο των καταναλωτικών αγαθών καιπηρεσιών. Ωστόσο, συνολικά ο πληθωρισμός μειώνεται από την αρχή του 2002.

Τα αξιότιμα μέλη του Κοινοβουλίου μπορούν να συμβουλευθούν τη λεπτομερή ανάλυση της εξέλιξης των τιμών ανά τομέα δραστηριότητας κατά το πρώτο εξάμηνο του έτους, η οποία δημοσιεύτηκε από την Ευρωπαϊκή Στατιστική Υπηρεσία στις 17 Ιουλίου 2002 (δελτίο τύπου αριθ. 84/2002).

Η Επιτροπή δεν προτίθεται να προτείνει επιπλέον εναρμόνιση των διατάξεων στον τομέα των τιμών πέρα από τιςπάρχουσες διατάξεις που αφορούν την αναγραφή των τιμών και τη στρογγυλοποίηση των τιμών στο πλαίσιο της εισαγωγής του ευρώ, η εφαρμογή των οποίωνπάγεται στην αρμοδιότητα των κρατών μελών.